નવી દિલ્હીઃ 16 ડિસેમ્બર 2012ના નિર્ભયા કાંડના સગીર દોષિત અંગે ઇન્ટેલિજેન્સ બ્યુરોએ નવો ખુલાસો કર્યો છે. ઇન્ટેલિજન્સ બ્યુરોએ એલર્ટ જાહેર કર્યું કે નિર્ભયા રેપ અને મર્ડર કાંડમાં મુક્ત થયેલ સગીર દોષિત આતંકીઓના સંપર્કમાં છે. એજન્સીને શંકા છે કે પુક્ત થઇ ચૂકેલા અપરાધીનું જેહાદી કનેક્શન હોઇ શકે છે. સગીર દોષિતને ગત વર્ષે ડિસેમ્બરમાં બાળ સુધારગૃહમાંથી છોડી મૂકવામાં આવ્યો હતો. ગુપ્તચર એજન્સીએ આ બાબત પર ઉત્તરપ્રદેશના તેમના ગૃહ જિલ્લા બદાયુમાં પણ સત્તાધિશોને એલર્ટ કર્યા છે.